Prop de 60 comerços de Burjassot participen en la Fira del Comerç i l’Hostaleria del 5 al 7 d’octubre
2025-07-24

Conéixer els comerços i serveis de què disposa Burjassot, els seus establiments hostalers, els productes que ofereixen a la ciutadania, el treball que realitzen dia a dia per a oferir el millor als seus clients…tot això i, molt més, és el que oferirà la Fira del Comerç i l’Hostaleria de Burjassot que, durant el cap de setmana del 5 al 7 d’octubre, es donarà cita al Parc de la Granja.

De la mà de la regidoria de Promoció Econòmica, dirigida per Roc Senent, a través de CEMEF, de l’Associació de Comerç i Serveis de Burjassot, del Mercat Municipal l’Almara, d’AHORA Burjassot (Associació d’Hostalers Reunits Activament de Burjassot) i d’Empresaris de Burjassot, la Fira, que s’inaugurarà el dissabte 6 d’octubre a les 12 hores, reunirà a prop de 60 comerços i serveis que, com s’ha assenyalat, mostraran els productes que ofereixen en el municipi.

A més, durant tot el cap de setmana, hi haurà música en directe, activitats per als xiquets, animacions i una infinitat d’actes i d’accions de dinamització de la fira pensades perquè els visitants gaudisquen d’un cap de setmana diferent coneixent el comerç de Burjassot.

L’obertura de la Fira serà el divendres 5 d’octubre a les 19 hores i, fins a ben entrada la nit, es podrà passejar per les diferents parades i degustar les tapes elaborades pels establiments hostalers. Com s’ha assenyalat, la inauguració serà el dissabte 6 d’octubre a les 12.30 hores.